पुलिस से मिली जानकारी के अनुसार सुनील उर्फ सोनू पुत्र कृष्ण कुमार निवासी गरसाला (आनी) बालीचौकी स्थित अपने रिश्तेदार के यहां आता जाता रहता था। इसी दौरान आरोपी ने दूर के रिश्ते में बहन लगने वाली नाबालिग से दुराचार कर डाला। इसके बाद नाबालिग के परिजनों ने पुलिस में मामला दर्ज करवाया, लेकिन मामला दर्ज होने के बाद से आरोपी फरार था। पुलिस ने आरोपी को हर जगह तलाश किया, लेकिन पुलिस के हाथ कुछ नहीं लगा। मामला पीओ सैल-2 को दिया गया। इसके बाद आरोपी को कुमारसैन से गिरफ्तार किया गया। टीम में विशाल ठाकुर, मनोज रावत, नरेश ठाकुर सहित अन्य शामिल थे।